tartuNLP/wikipedia-smugri-20251201 huggingface dataset:
SomaFM

SomaFM on reklaamivaba internetiraadio, mis mängib mitmesuguseid alternatiivse suunaga muusikastiile.
SomaFM-i asutas Rusty Hodges 2000. aastal. Tema sõnum oli lihtne: "It all began because there was nothing good to listen to on the radio..." ("Kõik sai alguse, sest raadiost ei olnud midagi head kuulata").
Põhipunker asub San Franciscos. 
Kuulaja saab valida pea 20 kanali vahel, leidub nii ambienti kui ka uuema suuna dubstepi, valida on veel Groove Salad (downtempo chill), Lush (peamiselt naisvokaalid ja meeldiv pehme taust), Beat Blender (deep-house ja downtempo chill, nt. Bullitnuts, The Verbrilli Sound, Baby Mammoth, Thievery Corporation, Boards of Canada, Royksopps jne), Mission Control (raadioside kosmosejuhtimiskeskusega, taustaks ambient) ja Sf 10-33 (politsei ja pääste raadioside miksitud ambient saundidega).
SomaFM-i statistika näitab, et kuulajaid on olnud 200 riigist. Eestist on seda raadiot kuulatud vähemalt 36 551 korda, mis on kuulamise edetabelis umbes poole peal. Rusty räägib, et põhiline mainstream muusika oli vägagi ülekaalus ja polnud enam midagi kuulata, ta lisab veel, et oli vaja leida alternatiiv ja selles suunas ka edasi arenetud, esimesed kanalid eetris Drone Zone, Groove Salad ja kolmandaks Secret Agent.
Rustyle on abiks mitmed Dj'd ja muud rahvast veel sinna juurde, kes aitavad kujundada somaFM-i mainet pluss teisi kanaleid käigus hoida 24/7. Siinkohal tasub kindlasti ära märkida Merini panus, kes on soma skinni aidanud kujundada ja ka muid projekte välja joonistanud: sama ka pealehel Lone DJ turntabeliga mängimas! Groove Salad nt (Tycho, Kruder &amp; Dorfmeister, Fila Brazila, Dhzian and Kamien, Afterlife, Zero Seven, Nightmares On Wax, Shantel, Groove Armada jpm.) on kogunud kõige rohkem kuulajaid, mis tähendab numbrites, et kolm-neli tuhat lehekülastajat alati onlines. Groove Salad - "No stress music" võid käima tõmmata ka targa mobiiliga.
SomaFM on iseseisev, kuulajate poolt ülevalpidamist vajav raadiojaam, mis ei allu korporatsioonidele.
Sverre Sørsdal

Sverre Sørsdal (5. august 1900 Hamar – 21. märts 1996 Gjøviki vald) oli Norra poksija.
Sørsdal oli kokku kahekordne Norra meister poolraskekaalus (kuni 175 naela ehk 79,4 kg) aastatel 1920 ja 1924.
Sørsdal sai poolraskekaalus (kuni 175 naela ehk 79,4 kg) 1920. aasta Antwerpeni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Edward Eaganile (USA) ning 1924. aasta Pariisi olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Thyge Petersenile (Taani) ja saades 3. koha kohtumises loobumisvõidu Carlo Saraudilt (Itaalia). Ta sai raskekaalus (üle 175 naela ehk 79,4 kg) 1928. aasta Amsterdami olümpiamängude poksivõistlustel 4. koha, kaotades poolfinaalis hilisemale hõbemedalivõitjale Nils Rammile (Rootsi) ja andes poolfinaalis saadud vigastuse tõttu 3. koha kohtumises loobumisvõidu Michael Michaelsenile (Taani).
Gyula Horn

Gyula János Horn (5. juuli 1932 Budapest – 19. juuni 2013) oli Ungari poliitik, kes oli Ungari Vabariigi peaminister 15. juulist 1994 kuni 6. juulini 1998.
Neolamprologus brichardi

 
Neolamprologus brichardi on kardkiriahvena perekonda kirevahvenlaste sugukonda kuuluv kalaliik.
Ta on tihti kasutatav akvaariumikalana. 
Akvaristid on teda eesti keeles nimetanud Burundi printsessiks.
Xianting

Xianting (hiina keeles 仙婷 "Xiāntíng", inglise keeles "Princess Elaine") on nelja tekiga Dmitri Furmanov-klassi (projekt 302MK, IV seeria) Hiina Vabariigi jõereisilaev, mis on ehitatud Elbewerft Boizenburg GmbH laevatehases Boizenburgis Saksamaal 1991. aasta detsembris. Laeva saksa tüübinimetus on BiFa 129M, Binnenfahrgastschiff 129 meetrit.
Laev tehasenumbriga 306 ehitati Elbewerft Boizenburgi laevatehases (end VEB Elbewerften Boizenburg/Roßlau) ühinenud Saksamaal 1991. aastal nime "Aleksandr Grin" all Volga-Doni Laevakompaniile. Pärast Nõukogude Liidu lagunemist puudus reformaatorist šokiterapeudil Jegor Gaidaril huvi seeria nelja viimase laeva, sealhulgas oma vanaisa nime kandva laeva "Arkadi Gaidar" eest maksta, ning see müüdi Hiina Laevakompaniile Regal China Cruises. 1994. aastal nimetati jõereisilaev "Aleksandr Grin" ümber "Xiantingiks". Alust kasutatakse Jangtse jõel USA, Kanada, Suurbritannia ja Taiwani turistide jaoks ning selle kodusadam on Nantong.
Saltatriculi

Saltatriculi (ladina keeles 'tantsijakesed') on 2001. aastast tegutsev Tartu vanatantsuansambel, mis esitab peamiselt 15.–18. sajandi tantse.
Ansamblisse kuulub tosinkond tantsijat. Kasutatakse ajaloolist koreograafiat, ajastukohaseid kostüüme ja elavat muusikat. Ansambli juht Külli Kressa rekonstrueerib tantse originaaltekstidest (Thoinot Arbeau, Antonius Arena, Guglielmo Ebreo ja Domenico da Piacenza, Fabritio Caroso, Cesare Negri, Livio Lupi da Caravaggio, John Playford).
Saltatriculi tantsudele on muusikat teinud ansamblid Triskele, Ellerino, Vaikuse Muusika, Grupeto, Fiori, üksikesinejatena Anneli Kuusk, Helena Uleksin, Helena Valpeteris jt. Kostüüme on õmmelnud trupi liikmed.
Saltatriculi on esinenud mitmel varajase muusika festivalil, paljudel hansapäevadel ja stiiliüritustel ning on korraldanud vanatantsude õpitube.
Pebre tänav

Pebre tänav on tänav Tallinnas Põhja-Tallinna linnaosas Pelgulinna asumis. Tänav algab Heina tänavalt ja lõpeb Õle tänaval. Pebre tänav on ligikaudu 140 meetri pikkune.
Tänava esialgne nimi (aastast 1911) oli Olga tänav (saksa keeles "Olgastrasse", vene keeles "Олгинская улица"). 25. mail 1939 sai tänava nimeks Sõnajala tänav. Praeguse nime sai Pebre tänav 25. septembril 1959.
Nabra tänav

Nabra tänav on tänav Tallinnas Põhja-Tallinna linnaosas Pelgulinna asumis. Tänav algab Heina tänavalt ja lõpeb Õle tänaval. Nabra tänav on ligikaudu 130 meetri pikkune.
Tänava nimi oli alates 1910. aastast Sambla tänav (saksa keeles "Moosstrasse", vene keeles "Моховая улица"). Nabra tänav sai praeguse nime 25. septembril 1959.
Eesti jalgpalli 2011/2012. aasta karikavõistlused

Eesti jalgpalli 2011/2012. aasta karikavõistlused võitis Tallinna FC Levadia.
1/64-finaalid.
Loosimine toimus 15. juunil 2011. Sulgudes võistkonna liiga tase. 
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
Vabapääsmed.
Otse teise vooru pääsesid võistkonnad kes jäid välja loosimata:
1/32-finaalid.
Loosimine toimus 21. juuli 2011.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
1/16-finaalid.
Loosimine toimus 4. august 2011.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
1/8-finaalid.
Loosimine toimus 6. september 2011.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
Veerandfinaalid.
Loosimine toimus 8. märtsil 2012.
Poolfinaalid.
Loosimine toimus 26. aprillil 2012.
Ilmjärve Jumalailmumise kirik

Ilmjärve Jumalailmumise kirik on õigeusu kirik Valga maakonnas Otepää vallas Ilmjärve külas.
Kirikut kasutab EAÕK Tallinna peapiiskopkonna Ilmjärve Jumalailmumise kogudus. 
Esimene õigeusu kirik ehitati Ilmjärvele aastal 1848. Puidust hoone jäi aga kogudusele kitsaks ning selle asemele projekteeriti sinna uus kirik. Projekti tegi Riia arhitekt Jānis Frīdrihs Baumanis.
Maa- ja telliskivist kirik ehitati Ilmjärve kroonumõisa maale 1873. aastal. See on ristikujuline ja viie torniga. Kirikul on kaks suurt 1873. aastal keiser Aleksander II poolt kingitud kella. 
Kirik on 1999. aastast arhitektuurimälestisena riikliku kaitse all.
Majandusmatemaatika

Majandusmatemaatika on majandusteaduses ja majandusülesannete lahendamisel rakendatav matemaatika. 
Majandusmatemaatikas leiab kasutust näiteks matemaatiline planeerimine, võrkplaneerimine, massteeninduse teooria, mänguteooria, optimaalse juhtimise teooria, positiivsete maatriksite teooria, matemaatiline statistika.
Lineaaralgebra

Lineaaralgebra on matemaatika osa, milles algebra meetoditega uuritakse eeskätt lõplikumõõtmelisi vektorruume.
Lineaaralgebra meetodeid rakendatakse enamikus matemaatika osades, kvantfüüsikas jm.
Metateooria

Metateooria on filosoofias ja loogikas teooria, mis uurib mingi teise teooria (nimetatakse metateooria objektteooriaks) struktuuri, meetodeid ja omadusi. 
Kitsamas mõttes uurib metateooria teaduslikus teoorias kasutatavaid loogikavahendeid.
Modaalne loogika

Modaalne loogika ehk modaalloogika on formaalse loogika haru, mis uurib modaalsuste (algselt aleetiliste modaalsuste: paratamatu, võimalik jne) vahelisi loogilisi suhteid. 
1920. aastatel hakkas modaalloogika arenema sümbolloogika raamistikus, kasutades peale lause- ja predikaatarvutuse operatsioonide modaalseid operaatoreid. Peamiseks uurimismeetodiks kujunes esialgu aksiomatiseerimine.
Mitteparameetriline statistika

Mitteparameetriline statistika ehk jaotusvaba statistika on matemaatilise statistika valdkond, kus ei eeldata, et uuritavatel tunnustel on normaaljaotus vm teadaolevat tüüpi jaotus.
Mitteparameetrilise statistika peamõisteid on Spearmani korrelatsioonikordaja ja χ²-kriteerium.
Jaotus

Sõnal "jaotus" on mitu tähendust.
Jaotus (matemaatika)

Jaotus on eeskiri tõenäosusteoorias ja statistikas, mis seab juhusliku suuruse iga väärtusega formula_1 vastavusse selle väärtuse omandamise tõenäosuse formula_2. Jaotust saab esitada tabelina, graafikuna ning tõenäosus- või jaotusfunktsioonina.
Jaotused jagunevad üldiselt kaheks:
Juhuslik protsess

Juhuslik protsess ehk stohhastiline protsess on protsess, mille kulg sõltub juhusest ja mille puhul on vähemalt põhimõtteliselt võimalik leida seda juhuslikkust kirjeldavad jaotused.
Juhuslik protsess on näiteks gaasimolekuli liikumine õhus (Browni liikumine) või bakterite koloonia juurdekasv. Juhuslikke protsesse uuritakse paljudes valdkondades, sealhulgas bioloogias, keemias, ökoloogias, neuroteaduses, füüsikas, digitaalses pilditöötluses, signaalitöötluses, automaatikas, informatsiooniteoorias, informaatikas ja telekommunikatsioonis. Näivalt suvalised muutused finantsturgudel on ajendanud juhuslike protsesside mudelite kasutamist ka rahanduses.
Joonlaud

Joonlaud on sirglõikude joonestamise ja nende pikkuste mõõtmise töövahend, mille ühel küljel on harilikult sentimeeter- ja millimeeterjaotised (ühtlane skaala). Joonlauda kasutatakse geomeetrias, joonestamises (inseneerias ja ehituses).
Tüübid.
Joonlaudu valmistatakse enamasti puidust, plastikust ja metallist. Joonlauad võivad olla ühes tükis või kokkukäivad (vt tollipulk). Joonlaua standardpikkused on 12 cm, 15 cm, 20 cm, 30 cm, 1 m. Pikemaid mõõtmisi võimaldavad mõõdulindid. Joonlaua kuju on enamasti sirge või kolmnurkne. Joonlaud võib asetseda ka malli või mõne muu mõõteriista küljes.
Bagvali keel

Bagvali keel ehk bagvalali keel (vananenud nimetus "kvanada keel") on Dagestanis Ahvahhi rajoonis ja Tsumada rajoonis kõneldav keel, mida räägivad põhiliselt bagvalid. 
See kuulub andi keelte hulka. Lähim sugulaskeel on tindi keel.
Kõnelejaid on umbes 4500. 
ISO 639-3 keelekood on kva.
Kevin De Bruyne

Kevin de Bruyne (; sündinud 28. juunil 1991 Drongenis) on Belgia jalgpallur. 
Ta mängib poolkaitsjana Inglismaa kõrgliiga klubis Manchester City ja Belgia jalgpallikoondises.
Varem on ta mänginud sellistes klubides nagu Genk, Chelsea, Bremeni Werder ja Wolfsburg.
2015. aastal valiti ta Belgia aasta sportlaseks.
Klubikarjäär.
De Bruyne alustas elukutselise jalgpalluri karjääri 2008. aastal Belgia klubis Genk.
2008–09 hooajal võitis ta klubiga Belgia karika ja tuli 2010–11 hooajal Belgia kõrgliiga meistriks.
2012. aastal liitus ta Inglismaa klubiga Chelsea.
Hooaja 2012–13 mängis De Bruyne laenul Bundesliga klubis Bremeni Werder, kus ta valiti liiga parimaks noormängijaks.
2014. aastal ostis belglase VfL Wolfsburg, kus ta võitis esimesel hooajal Saksamaa karika ja valiti Bundesliga hooajal parimaks mängijaks.
2015. aasta Saksamaa superkarika turniiril aitas De Bruyne oma koduklubil alistada Müncheni Bayerni penaltiseerias.
2015. aasta suvel liitus De Bruyne Inglismaa kõrgliiga klubiga Manchester City, kus kohe esimesel hooajal võitis klubiga Football League Cupi, kui finaalis alistati lisaajal Liverpool.
2016. aasta sügisel lõi ta UEFA Meistrite Liiga grupifaasis värava karistuslöögist Hispaania klubile Barcelona, kui inglased võitsid kodus 3:1. 2016–17 Premier League'i hooajal jagas De Bruyne 16 resultatiivset söötu, mis oli terve liiga parim näitaja.
Hooajal 2017–2018 tuli ta Manchester Cityga Inglismaa meistriks. Samal hooajal valiti ta Premier League'i hooaja sümboolsesse koosseisu. 2018–19 tuli ta Manchester Cityga teist korda Inglismaa meistriks.
Koondisekarjäär.
Debüüdi Belgia jalgpallikoondises tegi De Bruyne 11. augustil 2010 Soome vastu.
2014. aasta maailmameistrivõistlustel lõi ta kaheksandikfinaalis 1. juulil värava USA vastu, kui Belgia võitis lisaajal 2:1.
2018. aasta maailmameistrivõistluste veerandfinaalis lõi ta värava Brasiilia vastu.
Samuti on ta koondises mänginud 2016. aasta Euroopa meistrivõistlustel.
Aberdeen (Hongkong)

Aberdeen (hiina keeles 香港仔 ("Xiānggǎngzǎi")) on asula Hiinas Hongkongis Hongkongi saarel lõunarannikul Lõunaringkonnas. Elanike arv on umbes 60 000. Aberdeeni ja Ap Lei Chau vahel on Aberdeeni sadam. Laiemas mõttes hõlmab Aberdeen ka Wong Chuk Hangi ja Ap Lei Chau.
Asula nimi oli algselt Hong Kong. Kui välismaalased 19. sajandi alguses küla lähedal randusid, pidasid nad seda kogu saare nimeks. Aastal 1845 sai Aberdeen nime Suurbritannia sõja ja kolooniate riigisekretäri George Hamilton-Gordoni, neljanda Aberdeeni krahvi järgi.
Georges Pompidou

Georges Jean Raymond Pompidou [ʒɔʀʒ pɔ̃piˈdu] (5. juuli 1911 – 2. aprill 1974) oli Prantsusmaa poliitik, president ja Andorra kaasvürst aastatel 1969–1974.
Ta õppis mainekas Lycée Louis-le-Grandis koos mitme hilisema riigitegelasega (nt Léopold Sédar Senghor ja Aimé Césaire).
Georges Pompidou järgi on nimetatud Pompidou keskus Pariisis.
Aberdeeni krahvkond

Aberdeeni krahvkond (inglise keeles "County of Aberdeen", šoti keeles "Coontie o Aiberdeen", gaeli keeles "Siorrachd Obar Dheathain") ehk Aberdeenshire on ajalooline krahvkond Šotimaal, praegune registreerimiskrahvkond. Ilma Aberdeeni linnata moodustab ta ka leitnantkonnaala.
Kuni 1975. aastani oli Aberdeenshire üks Šotimaa krahvkondadest, mida 1890. aastast valitses krahvkonnanõukogu. Krahvkonna piirid panid paika piirivolinikud, kes määrati vastavalt Local Government (Scotland) Actile (1889), mis rajas krahvkonnanõukogu. 
Krahvkond piirnes Kincardineshire'iga, Anguse krahvkonnaga ja Perthshire'iga lõunas, Inverness-shire'iga ja Banffshire'iga läänes ning Põhjamerega põhjas ja idas. Rannajoone pikkus oli 65 miili (105 km).
Krahvkonna pindala oli 5112 km² (1951). Keskus oli Aberdeen. Elanike arv oli 133 871 (1811), 312 177 (1911) ja 137 962 (1971). 
Aastal 1975 Local Government (Scotland) Act 1973 Šotimaa kohaliku halduse kaheastmeliseks piirkondade ja ringkondade süsteemiks. Aberdeenshire koos Aberdeeni linna, Banffshire'i, Kincardineshire'i ja suurema osa Moray krahvkonnaga Grampiani piirkonnaks. Endine krahvkond jaotati City of Aberdeeni ringkonna, Banff and Buchani ringkonna, Gordoni ringkonna ning Kincardine and Deeside'i ringkonna vahel. 
Aastal 1996 reorganiseeriti Šotimaa kohaliku halduse süsteem veel kord ning moodustati üheastmeline omavalitsuste süsteem. Aberdeenshire'i nime sai Aberdeenshire'i omavalitsus, millel on teised piirid kui ajaloolisel Aberdeeni krahvkonnal.
George Hamilton-Gordon

George Hamilton-Gordon oli mitme Briti aadliku nimi:
Aberdiini-anguse veis

Aberdiini-anguse veis on veisetõug. Sellest tõust veiseid kasvatatakse tavaliselt lihaveistena loomaliha saamiseks. Nad on aretatud Šotimaa Aberdeeni krahvkonna ja Anguse krahvkonna veistest.
Ajalugu.
Aberdiin-anguse tõug aretati 19. sajandi alguses Põhja-Šotimaal Aberdeenshire'i ja Anguse maakonnast pärit kohalikust tõust (musta värvi ja sarvedeta). Tõu aretas Hugh Watson, kes valis oma karja vaid parimaid musta värvi ja nudisid (sarvedeta) isendeid. Umbes 50 aastaga arenes tõug üheks levinumaks lihaveisetõuks kogu maailmas. Kiire arengu üheks põhjuseks võib pidada 1878. aastal Pariisis maailmanäitusel saavutatud esikohta.
Välimus.
Aberdiin-anguse tõugu veised on keskmise suurusega, pika kerega, sarvedeta, lihaselised ja suhteliselt kõrged loomad. Veiseid kasutatakse palju ristamisel, et liha kvaliteeti ja ammlehmade piimakust parandada. Neid kasutatakse ka geeni doonoritena, et saada sarvedeta isendeid, kuna nudi geen antakse edasi domineeriva tunnusena. Loomad on suhteliselt kerge poegimisega, neil on head emaomadused ja viljakustunnused. Aberdiin-angus on tuntud ka lihakeha parandajana. Loomad on värvuselt mustad, kuid esineb ka punast, ning udara piirkonnas võib esineda valget värvust. Vasikad sünnivad väiksena, nende kehakaal on 22–28 kg. Lehmvasikad kaaluvad umbes 22–25 kg ja pullvasikad 25–28 kg. Veis kasvab kiiresti ja juba kuue kuuga on loom ema piimaga toites kuni 180 kg. Kui vasikad ema piimast ilma jäävad, võivad kaaluda nad kuni 230 kg. Võttes päevas 1 kg juurde, võivad nad kolme aasta pärast kaaluda 430 kg kuni pool tonni. 
Veise liha.
Lihaskiudude vahel asuv rasv (valge rasv) muudab liha mahlaseks, pehmeks ja maitsvaks. Liha võib olla marmorjas või ka helepunase värvusega. Kõik need omadused tagavad, et aberdiin-angus on üks esimesi valikuid nii lihunike, restoranide kui ka perenaiste hulgas kogu maailmas.
Kasvatamine.
Aberdiin-angus saab hakkama väga erinevates keskkonna ja klimaatilistes tingimustes. Veis ei vaja intensiivset söötmist, sest on väga hea karjamaa rohu tarbija ja sööda suhtes vähenõudlik. Ühe täiskasvanud veise kohta peab olema vähemalt 1 ha looduslikku karjamaad või 0,5 ha kultuurkarjamaad. Lisaks tuleb arvestada sündinud vasikate jaoks 0,2 ha karjamaad.
Esimesed aberdiin-anguse veise pullid – King 95168 ja Joker 95175 – jõudsid Eestisse 1994. aastal Taanist. 2018. aasta novembri seisuga on Eestis 7428 aberdiin-anguse ammlehma.
Mitmevalentne loogika

Mitmevalentne loogika ehk polüvalentne loogika on matemaatilise loogika haru, mis käsitleb rohkem kui kahest tõeväärtusest (s.o tõene ja väär) koosnevaid tõeväärtuste süsteeme. 
Mitmevalentsetest loogikasüsteemidest on lihtsaim kolmevalentne loogika, kus erinevaid tõeväärtusi on kolm: nt tõene, väär ja määramata.
Aberg (spordiselts)

Aberg oli eesti spordiselts.
Seltsi rajasid 19. oktoobril 1901 Aleksei Palm, Friedrich Anton Palm, August Lagastik ja Oskar Asso raskejõustikuringina (Tartu Spordiring) vendade Palmide elukohas Aleksandri 69. Selle esimees oli Aleksei Palm.
20. septembril 1907 registreeriti spordiring nimega Jurjevi Jõukarastuse Selts "Aberg".
4. oktoobrist 1919 tegutses selts Kalevi nime all (Tartu spordiselts Kalev).
Hüperboloid

Hüperboloid on pind, mille võrrand ristkoordinaatides on 
formula_1   (ühekatteline hüperboloid)
või
formula_2   (kahekatteline hüperboloid).
Concepcióni provints

Concepcióni provints on provints Tšiilis Bío-Bío piirkonnas. Provintsi keskus on Concepción.
Esiliiga 1992

Esiliiga 1992 oli Eesti jalgpalli tugevuselt teise liiga Esiliiga 1992. aasta hooaeg. 
Finaalturniirid.
1.–4. koha mängud.
1
Aberoti

Aberoti ehk Tammiku-Haberisti oli küla Jõhvi kihelkonnas, tänapäeval asuvad küla maad Ida-Virumaal Jõhvi valla Pajualuse küla alal.
Küla kaotati ametlikult 1977. aastal.
1959. aastal elas Aberoti külas 70 inimest, 1970. aastal 52.
Normaaljaotus

Normaaljaotuseks (ka Gaussi jaotuseks) nimetatakse matemaatikas pideva juhusliku suuruse X jaotust, mida iseloomustab tihedusfunktsioon
formula_1
kus
Normaaljaotuse eriline tähtsus tuleneb tsentraalsest piirteoreemist, mille kohaselt suure arvu sõltumatute muutujate liitmisel, on nõrkadel eeldustel saadud jaotus ligilähedaselt normaaljaotus.
Paljude mõõtmistulemuste hälbeid keskmisest saab loodus-, majandus- ja tehnikateadustes kas täpselt või väga heas lähenduses kirjeldada normaaljaotuse (bioloogias sageli logaritmilise normaaljaotuse) abil. See on nii eeskätt olukordades, kus paljud faktorid mõjuvad üksteisest sõltumatult eri suundades.
Näiteid.
Normaaljaotusega juhusikke suurusi kasutatakse näiteks järgmiste nähtuste kirjeldamisel:
Kindlustusmatemaatikas sobib normaaljaotus kahjuandmete modelleerimiseks keskmise suurusega kahjude korral.
Mõõtetehnikas kasutatakse sageli normaaljaotust, mis kirjeldab mõõtevigade hajumist.
Standardhälve.
Standardhälve formula_3 kirjeldab normaaljaotuse laiust. Normaaljaotuse poollaius on umbes 2,4-kordne (täpselt formula_5-kordne) standardhälve. Ligilähedaselt kehtib:
Ja ümberpöördult saab antud tõenäosuste jaoks leida maksimaalsed hälbed keskväärtusest:
Nii saab peale keskmise ka standardhälbele lihtsa tähenduse omistada.
Hyvinkää tulistamine

Hyvinkää tulistamine oli 26. mail 2012 kella 01.53 ajal Hyvinkääl aset leidnud tulistamine, milles hukkus kaks ja sai vigastada seitse inimest.
Tulistamine.
Kella 2 ajal öösel avas 18-aastane Hyvinkää elanik Eero Samuli Hiltunen Hyvinkää kesklinnas Uudenmaankatul madala ärihoone katuselt tule tänaval kõndinud inimeste pihta. Üks 18-aastane neiu sai kohe surma, sama vana noormees suri hiljem haiglas. Lisaks sai seitse inimest vigastada. Kõige raskemalt sai viga 23-aastane naispolitseinik, kes oli tulistamise ajal praktikal ja sai kuuli kõhtu, kui oli politseiautost väljunud .
Politsei sõnul polnud alguses laske kuulda, sest kasutati summutit, mistõttu ei mõistnud inimesed, et tulistatakse. Kui tulistaja vahetas relva sellise vastu, millel summutit polnud, kuuldi ka laske ja kutsuti kohale politsei. Uurijate arvates polnud Hiltunen kuritegu kuigi kaua ette planeerinud. 
Kahtlustatav.
Politsei arreteeris tulistamises kahtlustatava sama päeva hommikul. Tulistajaks osutus 18-aastane Eero Samuli Hiltunen, kellel polnud varasemaid õigusrikkumisi. Relvaluba mehel polnud ning relvad oli ta võtnud vanemate relvakapist. Kuigi Soome seaduste kohaselt peab relvakapp olema lukustatud ja võtmed asuma ka pereliikmetele kättesaamatus kohas, oli Hiltunen võtmed üles leidnud ja võtnud kapist kolm relva, millest kasutas kahte.
Hiltunen võttis ülekuulamisel tulistamise omaks, aga ei öelnud, miks ta tulistama hakkas. Hyvinkää ringkonnakohus lubas mehe vahi alla võtta ja talle esitati kahtlustus kahes mõrvas ja seitsmes mõrvakatses.
Reaktsioone.
Soome president Sauli Niinistö, siseminister Päivi Räsänen ja rahandusminister Jutta Urpilainen avaldasid kaastunnet ohvrite perekondadele. 
Eesti riigipea Toomas Hendrik Ilves avaldas kaastunnet Soomele ja ohvrite perekondadele. 
Tragöödia tõttu jäeti ära kõik nädalavahetusele planeeritud Soome pesapalliliiga kohtumised.
Värska Vesi

Värska vesi on pudelisse villitud vesi. Selle nimelist vett turustab kolm ettevõtet: Värska Vesi AS, Verska Mineraalvee OÜ ja A. Le Coq AS 
Värska Vesi AS on Värskas asuv Eesti aktsiaselts, kus villitakse ja turustatakse mineraal- ja joogivett . 
Mineraalvett hakati Värskas villima 1973. aastal. Värska Vesi AS loodi 1. juunil 1993.
Ettevõtte põhilised kaubamärgid on Värska Originaal, Värska Light, Värska Sidrunimaitseline Joogivesi, Värska Pohlamaitseline Joogivesi, Värska Joogivesi ja Värska Pluss.
2015. aastal teenis ettevõte 7,1-miljonise müügitulu juures 423 224 eurot kasumit.
Ettevõttes töötab 65 inimest.
Verska Mineraalvee OÜ on Värskas asuv Eesti osaühing, kus villitakse ja turustatakse mineraalvett Värska Mineraal.
A. Le Coq AS turustab puurkaevuvett Värska nime all millele on lisatud mineraalaineid ja ei pärine Värskast. Värska on soolaka maitsega karboniseeritud mineraliseeritud vesi ja esimene Eesti lauavesi aastast 1968. A. Le Coq registreeris Värska kaubamärgina 1977. aastal.
Aberratsioon (optika)

Aberratsioon (ladina keele sõnast "aberratio" kõrvalekaldumine) on optikasüsteemides (läätsed, prismad) tekkiva optilise kujutise moonutus. Eristatakse kromaatilist aberratsiooni ja geomeetrilisi ehk monokromaatilisi aberratsioone.
Kromaatiline aberratsioon.
Läätsesüsteemides oleneb klaasi murdumisnäitaja valguse lainepikkusest. (dispersioon). Valge valgus koosneb teatavasti eri lainepikkusega (värvusega) komponentidest. Seetõttu olenevad kiirte lõikumiskaugused ja vastavad suurendused värvusest. Selle tagajärjel on kujutistel terava ülemineku asemel värviline või ebaterav äär. Niisuguse äärise laius kasvab pildi äärte poole. 
Kromaatilise aberratsiooni ärahoidmiseks süsteemi korrigeeritakse. Kromaatilise aberratsiooni puudumist korrigeeritud süsteemis nimetatakse akromatismiks. Vastav akromaatiline lääts – akromaat – koosneb lihtsamal juhul kahest kokkuliimitud lihtläätsest. Akromaadi edasiarendus on apokromaat, milles kromaatiline aberratsioon puudub kolme värvuse (nt rohelise, punase, sinise) puhul täiesti ja on teiste värvuste korral väga väike.
Peeglisüsteemides kromaatilist aberratsiooni ei esine.
Geomeetrilised aberratsioonid.
Geomeetrilised aberratsioonid iseloomustavad optikasüsteemi ebatäiuslikkusi, mis avalduvad monokromaatilises (ühevärvilises, ühe lainepikkusega) valguses. Need moonutused tekivad nii läätse- kui ka peeglisüsteemides.
Ideaalses, moonutusvabas süsteemis koonduvad kõik eseme punktist lähtuvad kiired pärast süsteemi läbimist kujutise tasandis ühte punkti ning kujutis on esemega geomeetriliselt sarnane. Reaalsetes süsteemides esineb mitut liiki geomeetrilisi ehk monokromaatilisi aberratsioone:
Hugo-Herbert Artma

Hugo-Herbert Artma (21. august 1931 Pärnu – 14. aprill 2004 Pärnu) oli eesti sõudja, sõudetreener ja sporditegelane.
Ta lõpetas 1950. aastal Pärnu 1. Keskkooli ning õppis Taškendi Kehakultuuriinstituudis ja Tallinna Pedagoogilises Instituudis.
Sõudetreeninguid alustas 1945. aastal Pärnu Spartakis Arnold Ebroki juhendamisel. 
1954. aastal tuli Eesti (roolijaga neljapaadil) ja aastatel 1963–1964 Usbekistani meistriks. 
Aastatel 1961–1973 töötas ta sõudetreenerina: 1961–1962 Pärnu Kalevis, 1962–1968 Usbekistanis ja 1968–1973 Tallinna Kõrgema Spordimeisterlikkuse Koolis. Ta oli ka sõudespordikohtunik (tal oli aastast 1963 üleliiduline kategooria), ta osales kohtunikuna aastal 1973 sõudmise Euroopa meistrivõistlustel. 
Ta oli aastatel 1953–1956 ja 1959–1962 Sõudespordiföderatsiooni esimees ja 1989–2003 Sõudeliidu kohtunikekogu esimees. 
Aastatel 1963–1968 tegutses Usbekistani ja 1970–1976 Eesti sõudekoondise peatreenerina. 
Ta oli aastatel 1962–1968 NSV Liidu, 1965–1969 Usbekistani ja 1962–1978 Eesti Sõudespordiföderatsiooni liige; aastatel 1953–1962 ja 1979–1989 oli ta Sõudespordiföderatsiooni presiidiumi aseesimees. Aastatel 1989–1992 oli ta Sõudeliidu juhatuse liige. 1955. aastal oli ta ka spordiühingu Spartak Eesti Vabariikliku Nõukogu esimees, 1955–1958 Spartaki juhatuse liige ning 1951–1958 Pärnu Spartaki juhatuse liige.
Tema artikleid on ilmunud ajakirjas Kehakultuur, ajalehtedes Spordileht ja Pärnu Postimees. Aastatel 1993–2003 oli ta ajakirja Eesti Sõudja peatoimetaja.
Isiklikku.
Ta oli sõudja ja sõudetreeneri Aita Artma abikaasa. Nende tütar Piret Artma on olnud sõudekohtunik ja poeg Toomas Artma on võitnud aastatel 1986–1989 aerutamise Eesti meistrivõistlustel medaleid.
Kromaatiline aberratsioon

Kromaatiline aberratsioon ehk värviaberratsioon on aberratsioon, mida põhjustab optikasüsteemis dispersioon: valguse murdumisnäitaja sõltuvus lainepikkusest, kusjuures väiksema lainepikkusega (näiteks sinine) valguskiir murdub rohkem kui suurema lainepikkusega (punane) valgus. 
Kromaatilise aberratsiooni tüübid.
Kromaatiline aberratsioon avaldub läätse optilise telje suunaliselt ja ka selle telje risttasandis – fokaaltasandis.
Mõlemat tüüpi aberratsioon vähendavad kujutise teravust ja tekitavad kujutisele värvilisi kontuure ja laike, mida esemel pole.
Kromaatilise aberratsiooni korrigeerimine.
Optilises süsteemis kasutatakse erineva murdumisnäitajatega läätsede kombinatsiooni, mis murravad eri värvustega kiiri nii, et need lõikuvad süsteemi optilise telje ühes punktis.
Liitläätse, mis viib kokku kahe (näiteks sinise ja kollase) kiire fookused, nimetatakse akromaadiks.
Läätsesüsteem, mille optilisel teljel lõikuvad ühes punktis kolme värvusega kiired, on apokromaat. Niisugune objektiiv koosneb mitmest erineva murdumisnäitajaga läätsest ja see korrigeerib peale pikisuunalise aberratsiooni oluliselt ka põiksuunalist aberratsiooni.
Superakromaat on objektiiv, mis ühitab nelja värvuse fookused. Selles puudub mõlemat tüüpi kromaatiline aberratsioon peaaegu täiest.
Teljesuunaline aberratsioon väheneb objektiivi ava vähendamisel, põiksuunalist aberratsiooni mõjutab apertuur vähem.
Digitaalfotograafias saab objektiivi põhjustatud põiksuunalist aberratsiooni korrigeerida kaamera pildiprotsessoris värvikanalite sobiva skalerimisega.
Tartu Hansapäevad 2012

Tartu Hansapäevad 2012 oli festival, mis toimus 20.–22. juulil 2012 Tartus. Need olid 17. Tartu hansapäevad.
2012. aasta hansapäevade tegevus jagunes kaheksa "linna" vahel:
Esmakordselt olid hansapäevade kavas Kinolinn ja Kunstilinn, teist aastat Raualinn. Samuti toimus Raekoja platsil ja selle ümbruses hansalaat.
Hansapulmas pandi 21. juulil 2012 paari Ave ja Janno Kütt.
Hansapäevadega samal ajal toimusid ka Eesti suurim linnatriatloni võistlus Tartu Mill Triathlon 2012 ja klassikalise muusika festival Klaaspärlimäng.
Tartu 2012. aasta hansapäevade korraldustoimkonda juhtis muusik Ants Johanson.
MTÜ Eesti Jalgrattamuuseum

MTÜ Eesti Jalgrattamuuseum on Eestis tegutsev 2011. aastal loodud mittetulundusühing, mille eesmärk on pidada jalgrattamuuseumi, et hoida ja tutvustada Eestis leiduvaid ajaloolisi jalgrattaid ja nendega seotud esemeid. 
MTÜ loodud jalgrattamuuseum asub Järva maakonnas Väätsal aadressil Pikk 9 (1893. aastal ehitatud Väätsa ajaloolises vallamajas). Muuseum on suveperioodil avatud reedeti, laupäeviti ja pühapäeviti kell 11–18, muudel aegadel kokkuleppel. 
Muuseumi loomist juhivad MTÜ juhatuse liikmed Priit Kasikov ja Valdo Praust. Prausti kogus on hinnanguliselt üle 500 jalgratta, teda on nimetatud ka Eesti tuntuimaks vanade jalgrataste ennistajaks. Ühing on korraldanud rattanäitusi, näiteks Tartu Hansapäevadel 2012. aastal. 2014. aasta juuli seisuga on väike jalgrattanäitus väljas Väätsa mõisahoone mansardkorrusel. Aastaid oli suurem rattanäitus väljas ka Palmse mõisa tõllakuuris, kuid see lõppes 2014. aasta juunis. 
2013. aasta sügisel sõlmis MTÜ lepingu Väätsa vallaga, mille kohaselt sai muuseum oma käsutusse Väätsa ajaloolise vallamaja. 2013. aasta sügisel ja 2014. aasta esimesel poolel sai see remonditud-kohandatud muuseumi tarbeks, mille esimene versioon avas kahes toas uksed 2014. aasta juulis. 17. maiks 2015 said valmis muuseumi kõik kuus ekspositsioonisaali ning toimus muuseumi ametlik avamine täismahus. 
2013. aasta mais valmis Eesti Jalgrattamuuseumil veebis asuva virtuaalmuuseumi esialgne versioon.
Korvpallirõngas

Korvpallirõngas (ka korvirõngas või lihtsalt korv) on korvpallis kasutatav abivahend, millest palli ülalt allapoole läbisaamine on korvpallimängijate eesmärk. 
Rõngas paigaldatakse maast reeglitega ettenähtud kõrgusele lauale, mis on fikseeritud maasse kinnitatud posti külge. Tavaliselt on rõnga küljes hõredast võrgust "korv".
Mänguväljak

Mänguväljak on mängimiseks ette nähtud ala. 
Avalikud mänguväljakud on tavaliselt kõigile vabalt kasutatavad ning mõeldud lastele. Enamasti püstitatakse neile mitmesuguseid turnimisrajatisi, kiikesid, liumägesid ja karusselle, kuid ka võrkpallivõrke ja korvpallirõngaid. Avalikke mänguväljakuid rajavad tihti kohalikud omavalitsused, kuid ka asumi- ja külaseltsid või seltsingud, harvemini organiseerumata kohalikud elanikud kodukandi laste tarbeks.
Samuti rajatakse mänguväljakuid lasteasutuste juurde nagu lastesõimed, lasteaiad ja koolid. Need võivad olla mõeldud vaid konkreetse lasteasutuse lastele. Vahel ehitatakse väiksemaid mänguväljakuid ka eraotstarbeks koduõuele või aeda.
Spordis.
Mänguväljakuks nimetatakse ka meeskonnaspordis kasutatavat ala, mis on üldjuhul spetsiaalselt ette valmistatud, märgistatud ja piiratud. Selliseid mänguväljakuid tarvitatakse näiteks jalgpallis, korvpallis, võrkpallis ja jäähokis.
Segway

Segway ehk Segway PT (inglise keeles "segue+way personal transporter") on kaherattaline isetasakaalustuv (güroskoopsete anduritega) aku jõul töötav elektrisõiduk (ehk tasakaaluliikur), mille leiutas Dean Kamen. Sõidukeid tootis Segway Inc., mis tegutseb USA-s New Hampshire'i osariigis.
Segway sõidukid liiguvad elektrimootori jõul ning võivad arendada kiirust kuni 20,1 km/h.
Tartu lauluväljak

Tartu lauluväljak (harvemini "Tähtvere lauluväljak") asub Tartus, Tähtvere ja Supilinna servas mäenõlval.
Lauluväljakul toimuvad kontserdid, laulu- ja tantsupeod, spordiüritused ja teatrietendused. Muuhulgas on seal aastaid avatud Tartu maraton. Tartu lauluväljakut haldab sihtasutus Tähtvere Puhkepark.
Tartu lauluväljaku pindala on ligikaudu 1 hektar. Laululava kaare kõrgus on 28 m, laius 54 m ja sügavus 42 m. Laululava kõlakoda on hüperboolse paraboloidi kujuline akustiline ekraan, mis peegeldab heli ainult üks kord. 
Pealtvaatajate tribüün ja lava astmestik moodustavad ühtse ovaalse, amfiteatrit meenutava terviku. Tribüün jaguneb 4 sektoriks, milles on kokku 10 000 istekohta, mäenõlvadele mahub kuni 5000 pealtvaatajat-kuulajat.
Ajalugu.
Esimene lauluväljak lavaga valmis Tähtveres 1965. aastal. 1969. aastal tähistati seal saja aasta möödumist esimesest üldlaulupeost meestelaulupeoga, kaks nädalat enne XVII üldlaulupidu 28.-29. juulil Tallinnas.
1985. aastaks oli laululava amortiseerunud, kevadel otsustati see lammutada. Uue hoone konkursi võitis arhitekt Roman Smuškin. Ehitamiseni jõuti siiski alles 1989. aastal, laululava valmis 1994. Kokku maksis ehitus umbes 20 miljonit krooni (1,3 miljonit eurot).
2012. aasta Aurora kinotulistamine

2012. aasta Aurora kinotulistamine toimus 20. juulil 2012, kui raskerelvastuses mees avas Auroras Colorados Century 16 kinos filmi "Pimeduse rüütli taastulek" kesköise esilinastuse ajal tule, tappes vähemalt 12 ja vigastades vähemalt 58 inimest.
Tulistajal oli mitu tulirelva, ta oli riietatud musta ning kandis kuulikindlat vesti ja gaasimaski. Politsei pidas arvatavasti üksi tegutsenud tulistaja James Eagan Holmesi kinoparklas kinni. Üritati kahjutuks teha pomme kahtlusaluse mineeritud korteris. Tulistamine oli ohvrite arvult suurim USA ajaloos.
Tulistamine.
Tulistamine toimus Century 16 kino 9. kinosaalis. Tulistaja ostis seansile pileti ja sisenes kinno. Seejärel lahkus ta varuväljapääsu kaudu, jättis selle lahti ja naasis raskerelvastuses. Aurora politseiülema Dan Oatesi sõnul oli tulistaja üleni mustas ja kandis kiivrit, vesti, jalakaitsmeid, kõrikaitset, kubemekaitset ja musti kindaid.
Tulistaja viskas saali pisargaasi- või suitsupommi ja avas saalis viibinud inimeste pihta tule. Esialgu inimesed ohtu ei tajunud: mees kandis kostüümi, aga filmi vaadanud inimesed olid esilinastuse puhuks samuti kostümeeritud. Alles siis, kui kanistrid saali lendasid ja inimeste pihta tuli avati, mõisteti olukorra tõsidust.
Mees avas inimeste pihta valimatult tule, peatudes ainult selleks, et relva laadida. Mõned kuulid lendasid kõrvalsaali, kus inimesed samuti pihta said. Teated tulistamisest sai politsei kell 00.39 ja esimesed patrullid saabusid minutitega. Mõni kuu enne tulistamist oli John Eagan Holmes ostnud 6000 padrunit. Relvad ja laskemoon olid hangitud seaduslikult.
Pärast tulistamist.
John Eagan Holmes saadi kinotaguses parklas kätte ja ta ei osutanud kinnipidamisel vastupanu. Politseinikud leidsid kinost ja tema autost mitu tulirelva. Võimud teatasid hiljem, et mees oli oma juuksed punaseks värvinud ja kutsus ülekuulamisel ennast Jokkeriks.
Ohvrid.
Tulistamises sai pihta või vigastada 70 inimest, kellest kuulihaavadesse suri sündmuskohal 10 ja haiglas 2. Ohvrite vanus varieerus 3 kuust 45 eluaastani.
Hukkunute nimekiri:
Kahtlusalune.
James Eagan Holmes on sündinud 13. novembril 1987 ja kasvanud üles San Diegos.
Holmesil polnud varasemaid tõsiseid rikkumisi: ainuke rikkumine oli trahv kiiruseületamise eest 2011. aasta oktoobris.
Mees viidi pärast tabamist Arapahoe kinnipidamisasutusse ning ta paigutati üksikkongi, sest kardeti, et kaasvangid võivad proovida teda tappa.
Vladimír Macura

Vladimír Macura [vl'adimiir m'atsura] (7. november 1945 Ostrava – 17. aprill 1999 Praha) oli tšehhi kirjanik, kirjandusteadlane ja tõlkija, estofiil.
Haridus.
Macura lõpetas keskkooli Ostravas ning asus 1963. aastal õppima tšehhi ja inglise filoloogiat Olomoucis asuvas Palacký ülikoolis, ent suundus isa töökoha vahetuse tõttu hiljem Prahasse Karli ülikooli, mille ta lõpetas 1968. aastal. 
1969. aastal sai ta nn väikese doktorikraadi (PhDr., vastab ligikaudu magistrikraadile) tööga neologismidest František Halasi teoste struktuuris ("Neologismus ve struktuře Halasova díla"), 1987. aastal kaitses ta kandidaadikraadi tööga tšehhi sotsialistliku kirjanduse poeetikast ("Poetika české socialistické literatury") ning 1993. aastal doktorikraadi tööga tšehhi taassünnist kui kultuuritüübist ("České obrození jako kulturní typ").
Töökäik.
1969–1971 oli ta praktikal Tšehhi Teaduste Akadeemia Tšehhi Kirjanduse Instituudis, kuhu asus seejärel tööle assistendina ja hiljem vanemteadurina kirjandusteooria osakonnas. 1990–1992 oli ta selle instituudi direktori asetäitja, 1993–1999 direktor.
Kirjanduslik tegevus.
Alates 1961. aastast avaldas Macura arvustusi, teadusartikleid, ilukirjandust ja tõlkeid. Seejuures ilmus mitu tema käsitlust eesti ajakirjades (Keel ja Kirjandus, Looming) ja ajalehes Sirp ja Vasar. 1974. aastal oli ta üks Prahas tegutseva Läänemere Liidu asutajaist, mis ametlikult registreeriti 1990. Mõnikord kasutas ta pseudonüümi Vladimír Kreutzwald.
Macura on eesti keelest tšehhi keelde tõlkinud mitme eesti kirjaniku teoseid. Ta on kirjutanud A. H. Tammsaaret käsitleva raamatu ("A. H. Tammsaare aneb cesta za epopejí", 1999).
Macura algatusel asutati 1991. aastal Tšehhi-Eesti Klubi. 
Isiklikku.
Macura esimene abikaasa oli keeleteadlane Alena Macurová (sünninimi Pšenčíková, sündinud 1946), teine abikaasa oli tõlkija Naděžda Macurová (sünninimi Šimonová, sündinud 1949). Tema poeg Ondřej (sündinud 1980) on luuletaja.
Harald Nielsen (poksija)

Harald Laderstoff Nielsen (23. veebruar 1902 Kopenhaagen – 14. märts 1983 Kopenhaagen) oli Taani poksija.
Nielsen oli kahekordne Taani meister kergekeskkaalus (kuni 147 naela ehk 66,7 kg) aastatel 1925–1926.
Nielsen osales kergekeskkaalus (kuni 147 naela ehk 66,7 kg) 1924. aasta Pariisi olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.
Nielsen võitis kergekeskkaalus (kuni 147 naela ehk 66,7 kg) 1. Euroopa meistrivõistlustel (Stockholm, 1925) kuldmedali ja tuli Euroopa meistriks.
Vesa Koskela

Vesa Tapani Koskela (sündinud 22. detsembril 1960 Salla vallas Soomes) on Rootsi endine poksija.
Koskela oli kokku kolmekordne Rootsi meister II kergekeskkaalus (kuni 67 kg) aastatel 1981–1982 ja 1984. Ta osales maavõistlustel Rootsit esindades 7 korral ning võitis neist 4 ja kaotas 3 kohtumist.
Koskela osales II kergekeskkaalus (kuni 67 kg) 1984. aasta Los Angelese olümpiamängude poksivõistlustel, kuid kaotas veerandfinaalis hilisemale hõbemedalivõitjale Yeong-Su Anile (Lõuna-Korea) ja jäi edasisest medaliheitlusest välja.
Koskela osales II kergekeskkaalus (kuni 67 kg) 3. maailmameistrivõistlustel (München, 1982), kuid kaotas 1. ringis hilisemale kuldmedalivõitjale ja maailmameistrile Mark Brelandile (USA) ja jäi edasisest medaliheitlusest välja.
Koskela sai II kergekeskkaalus (kuni 67 kg) 24. Euroopa meistrivõistlustel (Tampere, 1981) pronksmedali, kaotades poolfinaalis hilisemale hõbemedalivõitjale Karl-Heinz Krügerile (Ida-Saksamaa) ja jäädes edasisest medaliheitlusest välja. Ta osales II kergekeskkaalus (kuni 67 kg) 25. Euroopa meistrivõistlustel (Varna, 1983), kuid kaotas 1. ringi kohtumise ja jäi edasisest medaliheitlusest välja.
Juss Piho

Juss Piho (sündinud 14. juulil 1963 Tallinnas) on vabakutseline eesti maalikunstnik.
Ta on Eesti Kunstnike Liidu liige ja IBBY auliige.
Ta on saanud mitu rahvusvahelist auhinda. Juss Piho ja Tiit Jürna pälvisid 2007. aastal Eesti Rahvusraamatukogu eripreemia Kuldraamat.
Tema esimesed karikatuurid ilmusid 1978. aastal ajalehtedes Säde ja Õhtuleht, samast ajast hakkas joonistama ka Pikrile.
2013. aastal ilmus Piho maaliraamat "Äraseletatud pildid", kus tema maalidest kirjutavad kultuuriinimesed, näitlejad, luuletajad, kirjanikud, muusikud ja filmimehed.
2020., 2021., 2022.,2024 aastal oli ta Konrad Mäe preemia nominent.
Isikunäitused.
 
Isiklikku.
Juss Piho on karikaturist Evald Piho poeg. Abielus sisearhitekt Ivi Pihoga. Tal on kaks poega, Aap Piho ja Kaarel Piho.
Kurt Kreuger (poksija)

Kurt Kreuger (22. detsember 1913 Stockholm – 22. veebruar 2005) oli Rootsi poksija.
Kreuger oli sulgkaalus (kuni 126 naela ehk 57,2 kg) kokku kuuekordne Rootsi meister aastatel 1938–1939 ja 1941–1944. Ta sai Rootsi meistrivõistlustel sulgkaalus (kuni 58 kg) 1946. aastal 2. koha. Ta osales maavõistlustel Rootsi eest 10 korral ning võitis neist 7 ja kaotas 3 kohtumist.
Kreuger osales Euroopa eest ühe korra sulgkaalus (kuni 126 naela ehk 57,2 kg) maavõistlusel USA Kuldkinda-turniiri võitjate meeskondadega ja kaotas 1947. aastal oma kohtumise Chicagos.
Kreuger võitis sulgkaalus (kuni 58 kg) 7. Euroopa meistrivõistlustel (Dublin, 1947) kuldmedali ja tuli Euroopa meistriks. 
Kreuger poksis septembrist 1947 kuni aprillini 1949 elukutselisena ning pidas kokku 6 kohtumist, millest võitis 5 (neist 1 nokaudiga) ja kaotas 1 (selle nokaudiga) kohtumist.
Kurt Kreuger

Kurt Kreuger on olnud mitme tuntud inimese nimi:
Admiral (aurik)

Admiral (ehitusjärgse nimega "Admiraltejets") oli NSV Liidu mereväe projekt 730 Ajan-klassi aurulaev, vedurlaev, mis on tänapäeval Tallinnas Admiraliteedi basseinis asuv restoran-laev.
Admiral on ajalooline laev ja EALS-i liige.
Ajalugu.
Aurupuksiir Admiraltejets ehitati Nõukogude Liidus Leningradi laevatehases Petrozavod nr 370 NSV Liidu mereväele pukseerimiseks ning teiste laevade auru ja veega varustamiseks 1956. aastal. Pardal oli laskemoonaladu ja tekile on kinnitatud kahur.
1989. aastal oli alus Bekkeri sadamas juba utiliseerimiseks valmis, kui selle 16. novembril 1989 ostis osaühing JU. Mõne kuu jooksul laev remonditi ja esimene rahvusvaheline reis Tallinnast Kotkasse läbi Helsingi toimus 1990. aasta suvel. 1990. aasta sügisel nimetati aurik ümber Admiraliks ja ta varustas mitu aastat Venemaa lahinguristlejat Pjotr Veliki auruga Peterburi Balti laevatehases.
1996. aastal ehitati laev ümber salong-aurikuks ja ta hakkas tegutsema ujuvrestoranina Tallinnas Admiraliteedi basseinis. Pardal avati ka väike muuseum-väljapanek laeva ajaloost.
Laevaomanik alustas 2000. aastail Admirali merepäevade korraldamist, mis hõlmasid Admiraliteedi basseini. Neist on Tallinna linna ja Tallinna Sadama toel välja kasvanud Tallinna merepäevad, mida peetakse tänapäeval mitmes Tallinna sadamas suurima mereüritusena- ja ühe suurema avaliku üritusena Eestis.
2014. aasta suvel tegi laev seni viimase omal jõul iseseisva väljasõidu.
2016. aasta lõpus ujuvrestoran suleti.
2018. aastal valmis Igor Grojiči stsenaariumi põhjal Admirali loost dokumentaalfilm "Puksiirist Admiralini", mille režissöör on Oleg Bessedin.
Köie tänav

Köie tänav on tänav Tallinnas Põhja-Tallinna linnaosas Kalamaja asumis. Tänav algab Vana-Kalamaja tänavalt ja lõpeb Noole tänaval. Köie tänav kulgeb kagu–loodesuunaliselt ja on ligikaudu 250 meetri pikkune.
Köie tänav sai nime 1881. aastal. Tänava saksakeelne nimi oli "Seilergasse" ehk "Seilstrasse", venekeelne nimi "Канатная улица". Tänava nimi tulenes sealkandis asunud Köismäe alevi ("Reperbahn-Vorstadt") nimest.
Jokela koolitulistamine

Jokela koolitulistamine toimus 7. novembril 2007 Soomes Jokelas, kui 18-aastane Pekka-Eric Auvinen sisenes kooli poolautomaatpüstoliga. Järgnenud tulistamises hukkus 8 ja vigastada sai 12 inimest, seejärel lasi Auvinen endale kuuli pähe ja suri õhtul Helsingi haiglas.
See oli Soome ajaloo teine koolitulistamine. 1989. aastal haavas 14-aastane poiss Raumas raskelt kahte kaasõpilast, kes surid hiljem. Vähem kui aasta hiljem toimus järgmine koolitulistamine, kui tulistaja tappis Kauhajokis 10 inimest ja iseenda.
Tulistamine.
Kell 11.40 sisenes Auvinen kooli ja hakkas tulistama. Politsei sai väljakutse kooli 11:43. Kooli direktor Helena Kalmi käskis õpilastel ja õpetajatel end klassi barrikadeerida ja üritas seejärel Auvineniga läbi rääkida, aga mees lasi ta maha. Hukkus ka kooli meditsiiniõde, kes üritas haavatuid aidata.
Esimene politseipatrull saabus 11.55 ja kell 12.30 piiras maja juba 100 politseinikku, sealhulgas eriüksus Karhu-ryhmä. Kolleegidele tulid appi isegi need politseinikud, kes sel ajal tööl polnud. Politsei üritas tulistajaga läbi rääkida, aga Auvinen vastas tulega. Ükski politseinik viga ei saanud.
Tulistamine lõppes 12.24, kui Auvinen lasi endale kuuli pähe. Politsei eriüksus sisenes majja 13.53. Tulistaja leiti 13.54. Politsei otsis ruum-ruumilt läbi kogu koolimaja, aga teisi tulistajaid ei leitud. Auvinen viidi Helsingi Ülikooli Keskhaigla Töölo haiglasse, kus ta kell 22.15 suri.
Tulistaja.
Tulistajaks osutus 18-aastane sama kooli õpilane Pekka-Eric Auvinen. Ta on sündinud 4. juunil 1989 Tuusulas. Politsei sõnul oli teda koolis kiusatud. Relvaloa oli ta saanud kolm nädalat enne tulistamist.
Reaktsioone.
 Soome – lipud lehvisid pooles mastis. President Tarja Halonen ja peaminister Matti Vanhanen avaldasid kaastunnet ohvrite vanematele. Hakati arutama, kas relvaseadust tuleks karmistada.
 Eesti – president Toomas Hendrik Ilves avaldas Soomele Eesti rahva nimel kaastunnet.
 Island – president Ólafur Ragnar Grímsson avaldas Soomele Islandi rahva nimel kaastunnet.
Esiliiga 1992/93

Esiliiga 1992/93 oli Eesti jalgpalli tugevuselt teise liiga Esiliiga 1992. ja 1993. aasta hooaeg.
Nime muutused.
Hooaja eel:
Hooaja järel:
II liiga 1992/93

II liiga 1992/93 oli Eesti jalgpalli tugevuselt kolmanda liiga II liiga 1992. ja 1993. aasta hooaeg.
Episkopaalkirik

Episkopaalkirik ehk episkopaalne kirik on nimetus, mida kasutavad osana oma ametlikust nimest mitmed, peamiselt anglikaani ja metodisti taustaga kristlikud kirikud.
Episkopaalkiriku nimetusega tahetakse rõhutada piiskopiameti keskset rolli nende hierarhias ja struktuuris.
Episkopaalkiriku nimetust kasutavad või on kasutanud oma ametlikus nimes järgmised kiriklikud organisatsioonid:
Valgevase tänav

Valgevase tänav on tänav Tallinnas Põhja-Tallinna linnaosas Kalamaja asumis. 
Tänav algab Tööstuse tänavalt ja lõpeb Vabriku tänaval. Valgevase tänav on kirde-edelasuunaline ja ligikaudu 290 meetri pikkune.
Valgevase tänav hooned 3 ja 11 on tunnistatud ehitismälestisteks.
Valgevase tänav sai nime 1906. aastal seal paiknenud valukojas kasutatud toormaterjali järgi. Tänava saksakeelne nimi oli "Messingstrasse" ja venekeelne nimi "Латунная улица".
Jacob Heinrich von Lilienfeldt

Jacob Heinrich von Lilienfeldt (1. detsember 1716 – 12. juuli 1785) oli baltisaksa näitekirjanik, esseist, juhuluuletaja. 
Ta oli Uue-Põltsamaa mõisa omanik. 
Kirjanikuna oli ta ühiskonnakriitiline, toetas ja propageeris sotsiaalseid reforme. 
1767. aastal avaldas poliitilise traktaadi „Neues Staats-Gebäude”, kus tuli esimesena välja ettepanekuga luua Euroopa riikide liit.
Bío-Bío piirkond

Bío-Bío piirkond on Tšiili 1. järgu haldusüksus (piirkond). See on saanud nime Tšiili suuruselt teise jõe Bío-Bío järgi, mille suue on piirkonna halduskeskuse Concepcióni lähedal.
Alfred Leius

Alfred Leius (aastani 1938 Alfred Zolk 19. detsember 1897 Krüüdneri – 5. juuni 1967 Tartu) oli eesti skulptor ja pedagoog.
Sündis Tartumaal töölise perekonnas. 1899. aastal kolis perekond Tartusse, kus Leius õppis Tartu Linnakoolis. Keskhariduse omandas Tartu Haridusseltsi Õhtu Erareaalgümnaasiumis. Kunstiõpinguid alustas kunstnik Hartmanni juures. 1919. aastal astus Kõrgemasse Kunstikooli Pallas, mille lõpetas kesk- ja kutsekooli joonistamise ja joonestamise õpetaja ning kujuri kutsega 1929. 
Töötas aastatel 1931–1942 Põltsamaa Ühisgümnaasiumis joonestus-joonistusõpetajana, aastatel 1942–1944 Tartu 5. gümnaasiumis, aastatel 1944–1946 Tartu 3. Keskkoolis, aastatel 1944–1952 Tartu Õpetajate Instituudis. Aastatel 1952–1957 töötas ta joonestusõppejõuna Eesti Põllumajanduse Akadeemias.
Alfred Leius oli üks Eesti Akadeemilise meeskoori asutajaid ning mõnda aega selle esimees.
Tema loodud on Põltsamaa lossipargis paiknev Karl August Hermanni ausammas.